Diari Oficial de la Generalitat Valenciana


Sumari del DOGV 6115, del 02-10-2009 (2009/10949)

Informació pública de la resolució per la qual es distribuïx el fons de compensació previst en el Pla Eòlic de la Comunitat Valenciana per a l'exercici 2008.
-------------------------------------------------------------------------------------------------------------------------------------------------------------

### Dades del document

Número de DOGV
:   6115

Data del DOGV
:   02-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10696


Data del document
:   15-09-2009

Organisme emissor
:   Agència Valenciana de l'Energia, AVEN

Tipus de document
:   Anunci

Descriptors 

:   * energia eòlica
    * suport econòmic
    * energia renovable
    * administració local
    * programa d'actuació
    * ajuda pública

Informació pública de la resolució per la qual es distribuïx el fons de compensació previst en el Pla Eòlic de la Comunitat Valenciana per a l'exercici 2008. [2009/10802]  
De conformitat amb el que establix l'article 18 de la Llei 38/2003, General de Subvencions, es dóna publicitat a la Resolució de 30 de març de 2009, del president de l'Agència Valenciana de l'Energia, per la qual es convoca el fons de compensació previst en el marc del Pla Eòlic de la Comunitat Valenciana per a l'exercici 2008, d'acord amb el tenor següent:  
«Resolució de 30 de març de 2009, del president de l'Agència Valenciana de l'Energia, per la qual es distribuïx el fons de compensació previst en el Pla Eòlic de la Comunitat Valenciana per a l'exercici 2008.  
Vista l'Ordre de 4 de gener de 2007, de la Conselleria d'Infraestructures i Transport, sobre la naturalesa i el règim de distribució del fons de compensació per al desenvolupament d'actuacions en el marc del Pla Eòlic de la Comunitat Valenciana.  
Vista la Resolució de 16 d'abril de 2008, del president de l'Agència Valenciana de l'Energia, per la qual es convoca el fons de compensació previst en el marc del Pla Eòlic de la Comunitat Valenciana per a l'exercici 2008.  
Atés l'article 8.2 de l'Ordre de 4 de gener de 2007, on s'establix que, rebudes les sol·licituds i documentació addicional requerida, estes seran avaluades per una comissió de valoració, la qual elevarà una acta amb la proposta de resolució de distribució del fons al president de l'Agència Valenciana de l'Energia.  
Vista l'acta de la comissió de valoració, de 29 de gener de 2009, on s'avaluen els projectes presentats a la convocatòria de 2008 i s'establixen els criteris complementaris d'adjudicació del fons.  
Atés la proposta de Resolució de la comissió de valoració, de 10 de març de 2009, elevada pel seu president, sobre distribució del fons de compensació per a l'exercici 2008.  
D'acord amb la proposta esmentada i fent ús de les atribucions que em conferix l'article 5.2d del Reglament de l'Agència Valenciana de l'Energia, aprovat pel Decret 9/2002, de 15 de gener, del Govern Valencià, modificat pel Decret 30/2004, de 27 de febrer, i d'acord amb l'article 8.4 de l'Ordre de 4 de gener de 2007, de la Conselleria d'Infraestructures i Transport, sobre la naturalesa i el règim de distribució del fons de compensació per al desenvolupament d'actuacions en el marc del Pla Eòlic de la Comunitat Valenciana, resolc:  
Primer  
Distribuir el fons de compensació previst en el marc del Pla Eòlic de la Comunitat Valenciana, per a l'exercici 2008, entre els projectes presentats pels municipis emmarcats en cada zona eòlica, pels imports indicats en l'annex I.  
Segon  
Establir com a data límit per a l'acreditació de l'acabament dels projectes l'1 de desembre de 2009.  
Tercer  
Els beneficiaris estaran obligats al compliment de les condicions establides en la Resolució de 16 d'abril de 2008, si bé el director de l'Agència Valenciana de l'Energia notificarà individualment les condicions particulars i especials que afecten cada adjudicatari del fons.  
La present resolució és definitiva en via administrativa i en contra podrà interposar-se recurs contenciós administratiu, en el termini de dos mesos, comptadors des de l'endemà de la seua notificació, davant del jutjat contenciós administratiu competent, d'acord amb els criteris establits en l'article 14 de la Llei 29/1998, reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.  
ANNEX I  
Fons de compensació del Pla Eòlic de la Comunitat Valenciana  
  
\* \* \* \* \* \* \* \* \* \* \* \*  
València, 30 de març de 2009- El president de l'Agència Valenciana de l'Energia: Mario Flores Lanuza».  
València, 15 de setembre de 2009.- El cap d'Àrea d'Administració de l'Agència Valenciana de l'Energia, ps (Resolució del director de l'AVEN de 16.12.2008): Alfonso Roselló Cardoso.  
ANEXO I  
Fondo de compensación del Plan Eólico de la Comunitat Valenciana  
